Eldri kunnu vera í vanda fyri at fáa ov lítið av vitaminum og mineralum. Teirra kostvanar broytast ofta, matarlysturin er ikki altíð so góður, og tað, tey eta, er ofta avmarkað og einstáttað. Nøkur fara sjáldan út um dyrnar og fáa tískil ov lítið av sól, ið skal til fyri at skapa D-vitamin. Livra- og nýravirksemið, ið er við til at seta gongd í tað D-vitaminið, sum kroppurin skapar við hjálp frá sólini, minkar eisini við árunum, og tískil fellur mongdin av D-vitaminum ofta hjá eldri bæði úr kostinum og frá sólini. Heilsumyndugleikarnir mæla til, at eldri yvir 70 ár og búfólk á ellis- og røktarheimum taka eitt dagligt ískoyti á 20 µg D-vitamin saman við 800-1000 mg av kálki. Harafturat kann skoytast uppí, at øll, ið eru í vanda fyri beinbroyskni, eiga at fáa hetta kostískoytið, sama hvør aldurin er.